# **Výzva na predkladanie ponúk**

na predloženie cenovej ponuky na služby **„Prepojenie cyklotrás malokarpatskej a podunajskej oblasti s katastrom obce Chorvátsky Grob – stavebný dozor“** v rámci  verejného obstarávania podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikácia verejného obstarávateľa:**

Obchodné meno: Združenie obcí JURAVA

Sídlo: Prostredná 92/29, Svätý Jur, 90021

Štatutárny zástupca: Ing. Ján Granec, konateľ Združenia obcí

IČO: 42170168

DIČ: 2022826256

e-mail: jan.granec@chorvatskygrob.sk

webové sídlo : https://www.[jurava.sk](http://www.obechazlin.sk)

Zatriedenie obstarávacieho

subjektu podľa zákona: Verejný obstarávateľ podľa § 7 ods. 1 písm. e) zákona

o verejnom obstarávaní

Kontaktná osoba: Mgr. Jana Mikulová

Telefón: + 421 908 050 348

E-mail: [mikulova@torvo.sk](mailto:mikulova@torvo.sk)

**2. Predmet a druh zákazky:**

Názov predmetu zákazky: **„Prepojenie cyklotrás malokarpatskej a podunajskej oblasti s katastrom obce Chorvátsky Grob – stavebný dozor“**

Druh zákazky: Služby

Typ zmluvy: Mandátna zmluva

**3. Komunikácia a vysvetľovanie medzi VO a záujemcami/uchádzačmi:**

1. Komunikácia, vysvetľovanie a výmena informácií medzi verejným obstarávateľom a uchádzačmi bude prebiehať elektronicky, prostredníctvom e-mailovej komunikácie mikulova@torvo.sk, 0908 050 348.

**Vysvetľovanie:**

1. Verejný obstarávateľ poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi podľa § 48 zákona o verejnom obstarávaní, najneskôr však 3 dní pred uplynutím lehoty na predkladanie ponúk alebo lehoty na predloženie dokladov preukazujúcich splnenia podmienok účasti za predpokladu, že o vysvetlenie požiada dostatočne vopred.
2. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii poskytnutých verejným obstarávateľom v lehote na predkladanie ponúk alebo na základe vykonanej obhliadky predmetu obstarávania. Záujemca žiadosť o vysvetlenie doručí verejnému obstarávateľovi elektronicky, prostredníctvom e-mailovej komunikácie mikulova@torvo.sk.
3. Odpoveď na každú požiadavku o vysvetlenie podkladov predloženú zo strany ktoréhokoľvek záujemcu verejný obstarávateľ preukázateľne oznámi bezodkladne všetkým záujemcom, najneskôr do 3 pracovných dní od doručenia žiadosti o vysvetlenie .
4. Verejný obstarávateľ môže doplniť resp. opraviť informácie uvedené vo výzve na predkladanie ponúk, ktoré preukázateľne oznámi súčasne všetkým záujemcom najneskôr 3 dni pred uplynutím lehoty na predkladanie ponúk.
5. Vysvetľovanie informácií uvedených vo výzve na predkladanie ponúk alebo v podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 3 pracovné dni pred uplynutím lehoty na predkladanie ponúk za predpokladu, že o vysvetlenie požiada dostatočne vopred.
6. **Plynutie zákonných lehôt v prípade doručovania žiadostí o vysvetlenie, doručenia výzvy na predloženie dokladov resp. oznámenia o vylúčení, zaslaných verejným obstarávateľom ktorémukoľvek z uchádzačov, je odo dňa odoslania správy e-mailom. Pod pojmom „doručenie“ sa myslí, kedy bola správa doručená uchádzačovi na e-mail a nie kedy si ju uchádzač prečítal.**

**4. Typ zmluvy/objednávky:**

Mandátna zmluva. Návrh mandátnej zmluvy tvorí prílohu č. 1 tejto výzvy.

**5. Miesto dodania predmetu zákazky:**

k.ú. Chorvátsky Grob, konkrétne pozemky registra “C“ parc. č. 1578/8, 1578/14, 1578/20, 1578/77, 1578/454, 1578/812, 1578/869, 1578/870, 1578/966 a registra “E“ parc. č. 1583.

**6. Opis predmetu zákazky a jeho rozsah:**

Predmetom zákazky je výkon stavebného dozoru pre stavbu „**Prepojenie cyklotrás malokarpatskej a podunajskej oblasti s katastrom obce Chorvátsky Grob**“.

Stavebný dozor – sleduje dodržanie realizácie stavby podľa schválenej projektovej dokumentácie, starostlivosť o systematické doplňovanie dokumentácie, podľa ktorej sa stavba realizuje a evidencie dokumentácie dokončených častí stavby, kontrola čerpania nákladov, atď. **Predpokladaný rozpočet stavby je 244 220,00 EUR s DPH. Predpokladané trvanie realizácie stavebných prác je 55 pracovných dní.** Vyžaduje sa výkon stavebného dozoru v lehote od nadobudnutia účinnosti mandátnej zmluvy na výkon SD až do kolaudácie a prevzatia diela verejným obstarávateľom; pričom je povinný realizovať výkon stavebného dozoru minimálne 4 x mesačne /z toho minimálne 1 x sa zúčastniť na kontrolnom dni/, a to v zmysle harmonogramu, ktorý si dohodnú zmluvné strany osobitne mesačne vopred.

**Povinnosti stavebného dozoru**

1. oboznamuje sa s podkladmi, na základe ktorých sa pripravuje realizácia stavby – stavebného diela, najmä s projektom stavby pre stavebné povolenie ako aj s obsahom vydaných stavebných povolení, s projektom pre realizáciu stavby, prípadne s vybratými časťami zmluvy o dielo, na základe ktorej bude realizované stavebné dielo,
2. kontroluje dodržiavanie podmienok stavebného povolenia a opatrení štátneho stavebného dohľadu po dobu realizácie stavby,
3. bezodkladne informuje stavebníka o všetkých závažných okolnostiach majúcich dopad na priebeh a kvalitu realizovaných stavebných prac,
4. kontroluje vecnú správnosť a úplnosť podkladov a dokladov predkladaných zhotoviteľom stavby, ich súlad s podmienkami zmluvy o dielo
5. kontroluje a dbá na uskutočňovanie stavby, aby bola v súlade s rozpočtom stavby, zmluvne dohodnutou cenou za zrealizovanie stavby, a to tak, aby celkové náklady stavby neprekročili schválený rozpočet, nepredlžovala sa lehoty výstavby,
6. kontroluje vecnú a cenovú správnosť a úplnosť oceňovaných podkladov a platobných podkladov, ich súladu s podmienkami ZoD a ich predkladanie na úhradu – celková kontrola fakturácie zhotoviteľa,
7. kontroluje tie časti stavebného diela, ktoré budú v ďalšom postupe zakryté alebo sa stanú neprístupnými, a zapísanie výsledkov kontroly do stavebného denníka,
8. spolupracuje s koordinátorom bezpečnosti stavby, ktorého činnosť je zabezpečovaná zhotoviteľom stavby,
9. organizuje a vedenie operatívnych porád vedenia stavby/kontrolný deň stavby
10. vypracováva mesačné hodnotiace správy o vývoji stavby, ktoré budú obsahovať:

* informácie o postupe výstavby a jej hodnotenie,
* popis prác vykonaných zhotoviteľom stavby počas uplynulého mesiaca;
* porovnanie vecného postupu stavebných prác s platným HMG stavby zhotoviteľa stavby;
* fotografickú dokumentáciu v nevyhnutnom rozsahu (najmä zdokumentovaním priebehu / fáz výstavby, rozhodujúcich detailov za účelom zdokumentovania činnosti, resp. stavu a priebehu prác zhotoviteľa stavby),
* hodnotenie stavu spracovania projektovej dokumentácie skutočného realizovania stavby
* vyhodnotenie harmonogramu prác na stavenisku (dodržiavanie termínov v harmonograme zhotoviteľa),
* údaje o problémových oblastiach a odporučeniach stavebníkovi, pokiaľ budú potrebné kroky z jeho strany,

1. sledovanie, či zhotoviteľ stavby vykonáva predpísané a dohodnuté skúšky materiálov, konštrukcií a prác a kontrolu ich výsledkov,
2. vyžadovanie dokladov o preukázaní zhody výrobkov pre stavbu,
3. sleduje vedenia stavebného denníka v súlade so Stavebným zákonom a podmienkami zmluvy o dielo,
4. spolupracuje so zhotoviteľom pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
5. príprava podkladov pre záverečné hodnotenie stavby, a to v priebehu výstavby,
6. kontrolovanie stavu a kvality projektu skutočného realizovania stavby, ktorého vyhotovenie je povinnosťou zhotoviteľa stavby,
7. organizačné zabezpečenie odovzdania a prevzatia stavby medzi zhotoviteľom stavebného diela alebo jeho samostatnej funkčnej časti, vrátane účasti na tomto odovzdaní a prevzatí,
8. kontrolovanie dokladov, ktoré doloží zhotoviteľ ku kolaudácii dokončenej stavby,
9. kontrolovanie odstránenia zjavných nedostatkov a nedorobkov, uvedených v zápisoch o odovzdaní a prevzatí stavby alebo jej časti, kontrolovanie odstraňovania vád a nedorobkov zistených pri preberaní v dohodnutých termínoch, a to aj vrátane samotnej reklamácie vád počas skutočnej realizácie stavby,
10. zúčastňovanie sa na kolaudačnom konaní stavby alebo samostatnej funkčnej časti stavby,
11. kontrolovanie záverečného vyúčtovania stavby,
12. kontrolovanie dokumentáciu skutočného vyhotovenia stavby,
13. kontrolovanie vypratania staveniska zhotoviteľom stavby.

**7. Zatriedenie podľa CPV**: 71520000-9– stavebný dozor

**8. Predpokladaná hodnota zákazky:**

Predpokladaná hodnota zákazky: 4 900,00 € bez DPH.

**9. Možnosť predloženia ponuky na celý predmet zákazky, resp. jeho časť:**

Záujemca/uchádzač predloží ponuku na celý predmet zákazky. Ponuku, ktorá nebude predložená na celý predmet zákazky, bude verejný obstarávateľ považovať za ponuku neprijateľnú pre verejného obstarávateľa.

**10. Spôsob tvorby ceny:**

Cena za obstarávanú službu musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Cena stanovená uchádzačom musí obsahovať cenu za požadovaný predmet zákazky, predloženého uchádzačom **za mesiac činnosti**.

Pri určení ponukovej ceny za služby uvedie uchádzač požadované údaje o cene za dodanie služby predmetu zákazky, v členení podľa požiadaviek obstarávateľskej organizácie.

V cene je zahrnutá cena dopravy za službu podľa Mandátnej zmluvy do miesta dodania služby ako aj všetky ostatné náklady potrebné pre riadne splnenie Mandátnej zmluvy.

Celková cena musí byť zaokrúhlená na dve desatinné čísla.

**11. Podmienky týkajúce sa zmluvy :**

Výsledkom verejného obstarávania bude mandátna zmluva na výkon stavebného dozoru pre stavbu: **„Prepojenie cyklotrás malokarpatskej a podunajskej oblasti s katastrom obce Chorvátsky Grob“.**

**12. Lehota na predkladanie cenových ponúk, spôsob a miesto predloženia ponúk:**

**Ponuka od záujemcu/uchádzača musí byť doručená do 17.03.2022 do 16:00 hod.**

1. Ponuky a tiež doklady a dokumenty v nej predložené musia byť vyhotovené v štátnom jazyku.
2. Ak ponuku predkladá uchádzač so sídlom mimo územia Slovenskej republiky, musí predložiť doklady vo verejnom obstarávaní v pôvodnom jazyku a súčasne doložené úradným prekladom do slovenského jazyka (štátneho jazyka), okrem dokladov predložených v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom jazyku podľa § 21 ods. 6 zákona o verejnom obstarávaní.
3. Ponuku je potrebné doručiť mailom na kontaktnú osobu [**mikulova@torvo.sk**](mailto:mikulova@torvo.sk) **do 17.03.2022 do 16:00 hod.**

**13. Otváranie ponúk a postup otvárania ponúk:** dňa 17.03.2022 o 16:30 a otváranie ponúk je neverejné, nakoľko sa jedná o zákazku podľa § 117 zákona.

**14. Lehota viazanosti ponúk:**

Ponuky zostávajú v platnosti v predpokladanej lehote viazanosti ponúk do 31.08.2022.

**15. Podmienky financovania predmetu zákazky:**

Predmet zákazky bude financovaný z z Integrovaného regionálneho operačného programu (IROP), kód výzvy: IROP-PO1-SC122-2016-15 na základe schválenej žiadosti o NFP č. 302010AFN8, číslo zmluvy: IROP-Z-302011AFN8-122-15 a z vlastných zdrojov združenia.

**16. Podmienky účasti uchádzačov :**

1. **Podmienky účasti týkajúce sa osobného postavenia:**

**Záujemca/uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, resp. podľa ods. 4 a 5 zákona o verejnom obstarávaní alebo spôsobom podľa § 152 zákona o verejnom obstarávaní. Doklady musia byť aktuálne a musia odrážať skutočný stav v čase, v ktorom sa uchádzač zúčastňuje verejného obstarávania.**

**§ 32 ods. 1** Verejného obstarávanie sa môže zúčastniť len ten, kto spĺňa tieto podmienky účasti týkajúce sa osobného postavenia:

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

**§ 32 ods. 2** Uchádzač alebo záujemca preukazuje splnenie podmienok účasti podľa odseku 1

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky – stačí uviesť odkaz na www.orsr.sk

f) písm. f) doloženým čestným vyhlásením

1. **Podmienky účasti týkajúce sa technickej alebo odbornej spôsobilosti:**

**§ 34 ods. 1 písm. g)** ak ide o stavebné práce alebo služby , údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov ak nie sú kritériom na vyhodnotenie ponúk.

**Minimálna požadovaná úroveň štandardov:**

* uchádzač doloží doklad odbornej spôsobilosti predložením osvedčenia pre výkon funkcie stavebného dozoru s odborným zameraním pozemné alebo dopravné stavby ako celok a údaje o vzdelaní a odbornej praxi stavebného dozoru, kde preukáže minimálne 1 skúsenosť s poskytovaním služieb rovnakého alebo podobného charakteru ako je predmet zákazky. Verejný obstarávateľ požaduje predložiť aj vlastnoručne podpísaný životopis (resp. ekvivalentný doklad), z ktorého bude zrejmý priebeh zamestnaní odborne spôsobilej osoby, a z ktorého bude zrejmý pracovnoprávny vzťah k uchádzačovi t.j. či bude poskytovať služby stavebného dozoru v pozícií zamestnanca na základe pracovnoprávneho vzťahu , alebo ako iná osoba

**alebo**

* uchádzač doloží doklad odbornej spôsobilosti predložením osvedčenia pre výkon funkcie autorizovaného stavebného inžiniera s odborným zameraním Pozemné alebo dopravné stavby a údaje o vzdelaní a odbornej praxi autorizovaného stavebného inžiniera, kde preukáže minimálne 1 skúsenosť s poskytovaním služieb rovnakého alebo podobného charakteru ako je predmet zákazky. Verejný obstarávateľ požaduje predložiť aj vlastnoručne podpísaný životopis (resp. ekvivalentný doklad), z ktorého bude zrejmý priebeh zamestnaní odborne spôsobilej osoby, a z ktorého bude zrejmý pracovnoprávny vzťah k uchádzačovi t.j. či bude poskytovať služby autorizovaného stavebného inžiniera v pozícií zamestnanca na základe pracovnoprávneho vzťahu , alebo ako iná osoba.

Verejný obstarávateľ uzná ako rovnocenné aj osvedčenia vydané príslušnými orgánmi členských štátov. Verejný obstarávateľ prijme aj iné dôkazy predložené uchádzačom alebo záujemcom, ktoré sú rovnocenné opatreniam na zabezpečenie podľa požiadaviek na vystavenie príslušného certifikátu.

Skupina dodávateľov preukazuje splnenie podmienok účasti na verejnom obstarávaní týkajúce sa technickej alebo odbornej spôsobilosti spoločne. Doklady a dokumenty, ktorými uchádzač preukazuje technickú alebo odbornú spôsobilosť musia byť v ponuke predložené ako originály alebo ich úradne osvedčené kópie.

Uchádzač **môže** predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 zákona o verejnom obstarávaní alebo čestným vyhlásením podľa § 114 ods. 1 zákona o verejnom obstarávaní.

**17. Požadovaný obsah ponuky, úprava a podpisovanie:**

Ponuka predložená uchádzačom (je to požiadavka obstarávateľa) musí obsahovať:

* **Identifikačné údaje** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky, na ktorú sa ponuka predkladá.
* **Cenovú ponuku za poskytnutie služby stavebného dozoru (Príloha č.2)**
* **Doklady podľa bodu 16.**
* **Štatutárnym orgánom podpísanú Mandátnu zmluvu (Príloha č.1)**

**Všetky požadované doklady, ktorými záujemca/uchádzač preukazuje splnenie podmienok účasti vo verejnom obstarávaní, resp. ďalšie požadované dokumenty musia byť originály alebo úradne osvedčené kópie originálov.**

**18. Vyhodnocovanie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Mandátna zmluva.

**19. Kritériá na hodnotenie cenových ponúk a pravidlá ich uplatnenia:**

**Kritérium č.1- Cena poskytnutej služby za činnosť stavebného dozoru v EUR s DPH za 1 mesiac – váha 100,00 bodov:**

Maximálny počet bodov sa pridelí ponuke uchádzača s najnižšou navrhovanou cenou a pri ostatných ponukách sa určí úmerou. Hodnotenie ceny ostatných ponúk sa vyjadrí ako podiel najnižšej ceny platnej ponuky a ceny príslušnej vyhodnocovanej ponuky, prenásobený maximálnym počtom bodov pre uvedené kritérium.

**20. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk).

**21. Ďalšie informácie:**

Verejný obstarávateľ si vyhradzuje právo neprijať takú finančnú ponuku, ktorej výška na dodanie predmetu zmluvy je vyššia ako je limit určený pre tento druh zákazky.

Verejný obstarávateľ si vyhradzuje právo prieskum nevyhodnocovať a zrušiť ho, ak ani jeden uchádzač nedoručil ponuku, ani jedna z predložených ponúk nezodpovedá požiadavkám určených verejným obstarávateľom, ak sa podstatne zmenili okolnosti, za ktorých bola súťaž vyhlásená a nebolo možné ich predvídať. Verejný obstarávateľ môže požiadať uchádzača o vysvetlenie ponuky. Uchádzača, ktorého ponuka splní podmienky a požiadavky uvedené vo Výzve a bude vyhodnotená ako úspešná, verejný obstarávateľ vyzve k rokovaniu o uzavretí zmluvy. Ostatným uchádzačom verejný obstarávateľ oznámi ako sa umiestnili v procese výberu. Po vyhodnotení ponúk bude všetkým uchádzačom elektronicky odoslané oznámenie o výsledku vyhodnotenia.

Chorvátsky Grob, 09.03.2022

***Zodpovedný za vykonanie prieskumu trhu:***

Ing. Ján Granec, konateľ Združenia obcí

***Osoba zodpovedná za verejné obstarávanie v zmysle ZVO:***

Ing. Richard Tomík, zodpovedný za verejné obstarávanie v zmysle ZVO

Prílohy:

Návrh mandátnej zmluvy

Návrh uchádzača na plnenie kritérií